**Monitorim i të Drejtave të Personave me Aftësi të Kufizuara në Kushtet e COVID-19**

Bota, përfshi vendin tuaj, po përballet me sfida të jashtëzakonshme për shkak të COVID-19. Për të mbështetur njohjen globale të pasojave të këtyre sfidave tek personat me aftësi të kufizuara, kjo nismë kërkon të mbledhë informacion mbi mënyrën se si shtetet po reagojnë ndaj gjendjes së jashtëzakonshme të krijuar për këtë komunitet.

Raportuesi i veçantë i Kombeve të Bashkuara për të drejtat për shëndet, Z. Dainius Pūras, ka mbështetur këtë iniciativë duke theksuar:

*Pandemia e COVID-19 dhe masat emergjente të ndërmarra nga shtetet e ndryshme rreth globit ngrenë shumë sfida dhe shqetësime sa u takon personave me aftësi të kufizuara, veçanërisht atyre në qendra rezidenciale. Masat e ndërmarra për të ndaluar përhapjen e virusit mund të rrisin rrezikun e cënimit të të drejtave të këtyre personave. Në kushte të tilla, kur institucionet e mbyllura bëhen akoma më të izoluara, lind më shumë se kurrë nevoja për monitorim të pavarur.*

Për të marrë masat që dinjiteti i personave me aftësi të kufizuara të respektohet në mbarë botën , ju lutemi që, brenda mundësive, [të plotësoni këtë anketë](https://www.covid-drm.org/sq/monitor) brenda dy javëve në vazhdim. Për shkak se ju jeni aty për të nxjerrë në pah situatën në vendin tuaj, ky monitorim nuk mund të realizohet pa ju! Prandaj, ju lutemi, që të dedikoni 15 minuta nga koha juaj për plotësimin e anketës sonë.

Vini re që në fund të pyetësorit, ju mund të zgjidhni të mbeteni anonim ose mund të plotësoni të dhënat tuaja. Identiteti i pjesëmarrësve në anketë do të mbetet anonim dhe konfidencial. Në mënyrë që të jemi të suksesshëm në mbështetjen e njohjes globale të situatës aktuale, do t’i publikojmë përgjigjet në [www.covid-drm.org](http://www.covid-drm.org).

Nëse keni ndonjë pyetje mbi anketën apo iniciativën Monitorimi i Të Drejtave të Personave me Aftësi të Kufizuara në Kushtet e COVID-19, ju lutemi të kontaktoni kolegët tanë në Anglisht, Frengjisht ose Spanjisht në adresën [monitoring@covid-drm.org](mailto:monitoring@covid-drm.org).

Faleminderit!

Grupi Kordinues:

￼Validity Foundation

European Network on Independent Living

International Disability Alliance

Disability Rights International

Centre for Human Rights, University of Pretoria

International Disability and Development Consortium